***Správa o výchovno-vzdelávacej činnosti, výsledkoch a podmienkach Materskej školy, elokovaného pracoviska ZŠ s MŠ v Hrani, Lipová ulica 421/81 v Hrani***

***za školský rok 2020/2021***

***Predkladá:***

***riaditeľka ZŠ s MŠ***

***SNP 446/178***

***07603 Hraň***

***.............................................***

***Mgr. Adriana Naďová***

***Prerokovaná na pedagogickej rade***

***dňa: 27.08.2021***

***Stanovisko rady školy:***

***Rada školy berie na vedomie a dáva návrh na schválenie Správy o výchovno-vzdelávacej činnosti, výsledkoch a podmienkach Materskej školy, elokovaného pracoviska ZŠ s MŠ, za školský rok 2020/2021***

***............................................***

***predseda rady školy***

***Stanovisko zriaďovateľa:***

***Obec Hraň***

***schvaľuje – neschvaľuje***

***Správu o výchovno-vzdelávacej činnosti, výsledkoch a podmienkach Materskej školy,***

***Lipová ulica 421/81 Hraň za školský rok 2020/2021***

***....................................................***

***Miriam Sabovčiková***

***starosta obce Hraň***

***Správa o výchovno-vzdelávacej činnosti, výsledkoch a podmienkach Materskej školy, elokovaného pracoviska ZŠ s MŠ v Hrani, Lipová ulica 421/81 v Hrani***

***za školský rok 2020/2021***

**1. Základné identifikačné údaje o škole:**

|  |  |
| --- | --- |
| **Názov školy** | Materská škola ako elokované pracovisko ZŠ s MŠ s právnou subjektivitou |
| **Adresa školy** | Lipová ulica 421/81, 076 03 Hraň |
| **Telefón** | 056 6790058 |
| **E-mail školy** | zs-hran@post.sk |
| **Internetová stránka školy** | [www.zshran.edupage.sk](file:///G:\Plány%20školy\www.zshran.edupage.sk) |
| **Zriaďovateľ** | Obec Hraň |
| **Adresa zriaďovateľa** | Ulica SNP č. 165, 076 03 Hraň |
| **Telefón** | 056 6790063 |
| **E-mail zriaďovateľa** | obechran@trenet.sk |

**2.Vedúci zamestnanci materskej školy:**

|  |  |  |
| --- | --- | --- |
| **Funkcia:** | **Meno, priezvisko, titul:** | **Telefón:** |
| Riaditeľ | Adriana Naďová, Mgr. | 056/6790013 |
| Zástupca riaditeľa pre MŠ |  | 056/6790058 |
| Vedúca školskej jedálne | Renáta Girmanová | 056/6790058 |

**3. Údaje o poradných orgánoch riaditeľa materskej školy:**

3**.1 Rada školy/ ďalej len RŠ/**

- **Rada školy** - vyjadruje sa a presadzuje verejné záujmy a záujmy rodičov, pedagogických zamestnancov a ďalších zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy.

Rada školy pri ZŠ s MŠ v Hrani, bola ustanovená v zmysle § 24 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Funkčné obdobie začalo ustanovujúcim zasadnutím dňa ......09.05.2019....................na obdobie 4 rokov.

Radu školy tvorí 7 členov. Na ustanovujúcom zasadnutí bola do funkcie predsedníčky zvolená Mgr. Ingrid Schnellyová.

V uplynulom školskom roku zasadala iba dvakrát, tretí krát dištančnou formou. Na poslednom stretnutí boli členom rady poskytnuté informácie o dištančnom vzdelávaní žiakov školy, o priebežnom i celkovom hodnotení na konci školského roka.

**Členovia rady školy**

|  |  |  |
| --- | --- | --- |
| **P.č.** | **Meno, priezvisko, titul členov rady školy** | **Volený/delegovaný za** |
| 1. | Juroš Vladimír, Mgr. | zriaďovateľa |
| 2. | Jurošová Beáta, Mgr. | pedagogických zamestnancov |
| 3. | Schnellyová Ingrid, Mgr. | pedagogických zamestnancov, predseda RŠ |
| 4. | Filtešová Anna | za prevádzkových zamestnancov |
| 5. | Makula Martin | za rodičov ZŠ |
| 6. | Kačanovská Dominika | za rodičov MŠ |
| 7. | Tóthová Katarína, Mgr. | za rodičov ZŠ |

**3.2 Poradné orgány riaditeľky školy a ich funkcia.**

**- PEDAGOGICKÁ RADA -** vyjadruje sa ku všetkým úlohám školy a rozhodnutiam riaditeľa školy, k ŠkVP, k organizácii, plánu práce, klasifikácii a hodnoteniu žiakov, komisionálnym a opravným skúškam, pochvalám a pokarhaniam, k zníženiu známky, k vnútornému poriadku školy, k zásadným otázkam výchovy a vzdelávania, spôsobu hodnotenia, preradeniu žiaka, hodnoteniu výchovno-vzdelávacích výsledkov.

Zasadala päť krát, upravovalo sa na nej podmienky a vnútorný režim v súvislosti so zmenami od 01.02.2021 do 31.5.2021.

Zasadnutia pedagogických rád :

* 27.08.2020 – schválené uznesenia o úprave ŠkVP, o prerokovaní školských dokumentov ( Školský poriadok, vnútorný poriadok, Organizačný poriadok, Plán vnútroškolskej kontroly, Smernice riaditeľa školy, záverečnej správy)
* 26.11.2020 - Uznesenia schválené – štvrťročné hodnotenie výchovno-vzdelávacich výsledkov detí (diagnostika), hodnotenie správania sa detí a postup informovanosti rodičov
* 26.01.2021- Uznesenia schválené – polročné hodnotenie výchovno-vzdelávacích výsledkov a správania sa detí
* 03.05.2021- Uznesenia schválené –, prerokovanie ŠkVP na nový šk. rok, schválenie aktuálnych informácií a usmernení MŠ
* 28.06.2021 - Uznesenia schválené –prerokovanie ŠkVP na nový šk. rok, prerokovanie stavu detí v novom šk. roku, schválenie smernice o vypisovaní pedagogickej dokumentácie.

**4. Údaje o počte detí v materskej škole**

V materskej škole bolo v školskom roku 2020/2021 zaradených v 1 triede k 15. septembru 2020 – 25 detí.

**Výchovná starostlivosť:** Materská škola s celodennou výchovou a vzdelávaním poskytovala predprimárne vzdelávanie deťom vo veku od troch do šesť rokov, deťom s odloženou povinnou školskou dochádzkou a deťom so zdravotným znevýhodnením.

- počet 3 -ročných detí: 7

- počet 4-ročných detí: 6

- počet 5 -6-ročných detí: 12

- počet integrovaných detí v bežnej triede: 0

V MŠ sú deti je dieťa so špeciálnymi výchovno-vzdelávacími potrebami, ale rodičia ani po pohovore s riaditeľkou neboli na psychologickom vyšetrení a za špeciálnym pedagógom.

**4.1 Prehľad o dochádzke detí do MŠ:**

- september - priemerná dochádzka 18,10 detí

- október - priemerná dochádzka 15,19 detí

- november - priemerná dochádzka 18,83 detí

- december - priemerná dochádzka 18,93 detí

- január - priemerná dochádzka 0 detí

- február - priemerná dochádzka 0 detí

- marec - priemerná dochádzka 0 detí

- apríl - priemerná dochádzka 0 detí

- máj - priemerná dochádzka 12,71 detí

- jún - priemerná dochádzka 15,40detí

V čase od 11. januára 2021 bola výchovno-vzdelávacia činnosť prerušená v súlade s nariadeniami hlavného hygienika a Ministerstva školstva, vedy, výskumu a športu pre COVID-19. Školská dochádzka do MŠ sa obnovila až v mesiaci máj a jún 2021. Do MŠ však nenastúpili niektoré deti z dôvodu obavy rodičov o ochorenie dieťaťa.

**4.2** **Počet detí končiacich predškolskú prípravu**

Odchádzajúcich do ZŠ: 10, z toho OPŠD: 1. V ZŠ v Hrani pokračuje v prvom ročníku 8 detí.

**4.3 Zápis detí do MŠ**

Zápis sa vykonal len za účasti rodičov bez detí z dôvodu pandémie COVID-19. Riaditeľka školy ho vykonala v čase od 12. – 14. mája 2021 v priestoroch ZŠ za dodržiavania predpísaných hygienických podmienok. Zapísaných bolo 5 nových detí.

**4.4. Údaje o výsledkoch hodnotenia detí podľa poskytovaného stupňa vzdelania**

Predprimárne vzdelanie získalo 19 deti absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania bolo osvedčenie o absolvovaní predprimárneho vzdelávania, ktoré vydala materská škola. Predprimárne vzdelávanie ukončili deti v školskom roku, v ktorom do 31.augusta dosiahli šiesty rok veku a dosiahli školskú spôsobilosť.

Absolvent predprimárneho vzdelávania má poznatky a schopnosti, ktoré majú význam vo vzťahu k propedeutike (základom) kultúrnej, čitateľskej, matematickej a prírodovednej gramotnosti.

Absolvent predprimárneho vzdelávania je pripravený na vstup do primárneho vzdelávania v základnej škole a na ďalší život v spoločnosti.

Profil absolventa je koncipovaný prostredníctvom kompetencií (spôsobilostí) dieťaťa.

1. Psychomotorické kompetencie

2. Osobnostné (intrapersonálne) kompetencie

a) Základy sebauvedomovania

b) Základy angažovanosti

3. Sociálne (interpersonálne) kompetencie

4. Komunikatívne kompetencie

5. Kognitívne kompetencie

a) Základy riešenia problémov

b) Základy kritického myslenia

c) Základy tvorivého myslenia

6. Učebné kompetencie

7. Informačné kompetencie

**4.5 Predprimárne vzdelávanie**

- v materskej škole bolo realizované podľa inovovaného ŠVP „S radosťou za poznaním...“ v intenciách učebných osnov po jednotlivých mesiacoch. Inovovaný ŠVP bol učiteľkami doplnený o nové témy, ktoré následne spracovali do tematických plánov na jednotlivé týždne.

**5. Údaje o počte zamestnancov:**

|  |  |  |  |
| --- | --- | --- | --- |
| Pedagogickí zamestnanci -spolu | 2 | Nepedagogickí zamestnanci | 5 |
| kvalifikovaní pedag. zamestnanci | 2 |
| nekvalifikovaní pedag. zamestnanci | 0 |

V škole pracovala pedag. zamestnanec aj cez projekt z Úradu práce, sociálnych vecí a rodiny v Trebišove.

**5.1 Vzdelávanie pedagogických zamestnancov**

Ciele profesijného rastu :

1. Rozšíriť a zdokonaliť poznatky o učiteľskej profesii, spoznať najnovšie trendy v učiteľskej profesii v záujme stanovenia cieľov vlastného profesijného rozvoja a inovatívneho prístupu k výkonu vlastnej profesie.

2. Aktualizovať, prehĺbiť a rozšíriť odborné a pedagogické vedomosti a zručnosti, profesijné kompetencie, potrebné na výkon pedagogickej činnosti.

Plán profesijného rozvoja na školský rok 2019/2020 bol vypracovaný podľa§ 153 zákona č. 311/2001 Z.Z. (Zákonníka práce) v znení neskorších predpisov. Zodpovednosť vedúceho pedagogického zamestnanca – riaditeľa za ďalšie vzdelávanie pedagogických zamestnancov vyplýva aj z § 5 ods. 2 písm. c zákona č. 596/2003 Z.Z. o štátnej správe a školskej samospráve a o zmene a doplnení niektorých zákonov a je v súlade so zákonom č. 245/2008 Z.Z o výchove a vzdelávaní (Školský zákon) v nadväznosti na nový zákon č. 138/2019 Z.z. o pedagogických zamestnancoch a odborných zamestnancoch a vyhlášky č. 445/2009 o kontinuálnom vzdelávaní a atestáciách pedagogických a odborných zamestnancov.

Počet uvádzajúcich začínajúcich pedagogických zamestnancov : 0

Počet pedagógov, ktorí absolvovali adaptačné vzdelávanie:

Počet pedagógov, ktorí absolvovali špecializačné vzdelávanie :

Počet pedagógov, ktorí absolvovali aktualizačné vzdelávanie : 2

Počet pedagógov, ktorí absolvovali inovačné vzdelávanie : 2

Počet pedagógov s 1. kvalifikačnou skúškou: 2

Počet pedagógov s druhou kvalifikačnou skúškou : 0

Povinnú a odporúčanú literatúru učiteľky realizovali formou individuálneho štúdia, absolvovaním vzdelávacích aktivít. Realizovali učebné osnovy v edukačnom procese a to v rovine plánovacej, realizačnej a hodnotiacej. Vedenie školy sa zúčastňovalo priebežne na vzdelávaniach s cieľom získania informácií v oblasti legislatívy, hospodársko-ekonomickej a oblasti pracovno-právnej.

**6 Aktivity MŠ**

V tomto školskom roku sa neuskutočnili mnohé plánované akcie z dôvodu pandémie COVID-19. Všetky realizované aktivity však mali nadštandardnú úroveň spoločenského, kultúrneho a športového charakteru, ktoré pozitívne ovplyvnili výchovno-vzdelávaciu činnosť školy na úrovni školskej, obecnej.

Boli to: Svetový deň mlieka, návšteva zubárky , púšťanie šarkanov, Dni ochrany prírody, Ekovychádzka, Mesiac úcty k starším, Predvianočné besiedky, Karneval, Deň matiek, zápis detí do 1. ročníka, MDD, zábavné dopoludnie v ZŠ, rozlúčka s predškolákmi.

**6.1 Vzdelávacie aktivity nadštandardné:**

Vytváraním zaujímavých foriem pobytu detí v materskej škole cez aktivity školy Svetový deň výživy, Svetový deň mlieka, Týždeň zdravia, Dni ochrany prírody, deti získavali elementárne poznatky o životnom prostredí a zdraví.

**6.2** Práva dieťaťa boli rešpektované vo všetkých organizačných formách počas celého pobytu detí v MŠ.

**7. Inšpekčné zistenia ŠŠI**

- z vykonanej poslednej komplexnej inšpekcie z. roku 2002 boli na dobrej úrovni.

**8. Údaje o priestorových a materiálnych podmienkach školy**

Vo vzťahu k počtu detí, zameraniu materskej školy, pracovným podmienkam detí a pedagógov má materská škola zodpovedajúce priestorové podmienky vonkajšie a vnútorné. Priestory MŠ sú kapacitne vyhovujúce k počtu zaradených detí a tried v zmysle legislatívy. Vonkajšie a vnútorné priestory boli a sú na veľmi dobrej úrovni, priebežne hygienicky a esteticky dotvárané. Materská škola je umiestnená v účelovej budove a kontajnerovej prístavbe. Pozostáva z dvoch pavilónov, v ktorých sú dve triedy, jedna spálňa, cvičebňa, jedáleň pre MŠ, kúpeľne s hygienickými zariadeniami.

**Oblasť materiálno - technických podmienok:**

Vedením školy boli vytvárane optimálne pracovné a sociálne podmienky pre detí, zamestnancov za účelom plnenia zámeru funkcie zariadenia. Interiér a exteriér materskej školy poskytoval dostatočné množstvo podnetov k rozvoju osobnosti detí v oblasti kognitívnej, perceptuálno-motorickej a sociálno-emočnej. Materiálno-technické zabezpečenie školy je štandardné. Vo VVČ bola aktívne využívaná aj IKT technika, ktorá bola získaná zapojením sa do projektu „ Elektronizácia vzdelávania“ od MŠ SR. Materiálne vybavenie v triede je pravidelne dopĺňané podľa požiadaviek učiteliek a vedúcej školskej jedálne, so zreteľom na finančné krytie a závažnosť požiadaviek. Učebné pomôcky a hračky v jednotlivých triedach sa zabezpečujú aj prostredníctvom sponzorských prostriedkov. Na získaní týchto prostriedkov majú veľký podiel rodičia a zamestnanci školy. Deti mali dostatočné množstvo pomôcok a hračiek na pracovné a výtvarné činností. Knižnice škôl boli dopĺňané novými titulmi pre deti a učiteľov. Školské dvory ako edukačné prostredie boli na každom pracovisku vybavené bezpečne, pestro s dostatočným množstvom drevených hracích zostáv s každoročnou kontrolou. Školské dvory boli a sú dopĺňané o zeleň a pravidelne upravované. Pravidelne je kontrolovaná bezpečnosť školských dvorov, školských ihrísk a ich vybavenia ako aj stromov a zelene.

Školské stravovanie je zabezpečované školskou kuchyňou. Priebežne sa školská kuchyňa dopĺňa strojovým zariadením a kuchynským vybavením, je modernizovaná a dopĺňaná materiálom z rozpočtu školy a finančných prostriedkov obce.

**9. Údaje o finančnom a hmotnom zabezpečení výchovno–vzdelávacej činnosti školy**

Dotácia zriaďovateľa školy – Obce Hraň, podľa schváleného rozpočtu obce na originálne kompetencie.

Finančné zabezpečenie prevádzky materskej školy je realizované zriaďovateľom prostredníctvom pravidelných rozpočtových opatrení.

Na originálne kompetencie bolo škole pridelených od septembra 2020 do augusta 2021 .....132 000,-...... eur.

Dotácia zo štátneho rozpočtu na 5-ročné detí - ........1 176,-.. €

Z dotácie na predškolákov z MŠ VV a Š –SR boli učebné pomôcky pre detí a boli použité na ohodnotenie pedagogických zamestnancov.

Príjmy z poplatkov za MŠ od januára do júna 2021: ......238,-€

**10. Cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia**

Koncepčné zámery školy - vychádzajú zo skúseností uplynulých období, realizácie dlhodobých interných projektov školy, z analýzy dosiahnutých výsledkov práce, z autoevalvácie, potrieb detí, požiadaviek rodičov, regionálnych podmienok. Koncepčné zámery a ciele školy sú stanovené jasne, vecne, kontrolovateľne a splniteľne. Materská škola obohacovala výchovu a vzdelanie o environmentálne aktivity, aktivity so zameraním na vytváranie základov zdravého životného štýlu, regionálne prvky. Poskytovala aktivity zamerané na rozvoj zdravotných, pohybových zručností a rozvoj environmentálneho povedomia spôsobom výučby cez rozšírené učebné osnovy. Materská škola dbala na vytváranie pozitívnej psychosociálnej klímy a atmosféry v škole a triedach. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti. Cieľom MŠ bolo zabezpečenie realizácie výchovno a vzdelávacích cieľov Školského vzdelávacieho programu.

**Vlastné ciele predprimárneho vzdelávania a poslanie výchovy a vzdelania**

1.Výchovu v materskej škole usmerňovať k environmentálnemu povedomiu ak vytváraniu zdravého životného prostredia

2.Komplexne pôsobiť na vedomosti, postoje a motiváciu detí v materskej škole, v oblasti starostlivosti o vlastné zdravie, udržania psychickej a duševnej rovnováhy a prevencie v oblasti obezity.

**Realizácia cieľov**

Environmentálna a zdravotná výchova sa prelínajú celým životom materskej školy a jej aktivitami. Realizácia edukačných cieľov je rozšírená o obsah výchovy a vzdelávania nad rámec štátneho vzdelávacieho programu vo výkonových štandardoch so zameraním na rozvoj kritických postojov k ochrane prírody, zdravému životnému štýlu a rozvoj bádateľských schopností.

**a) Environmentálna výchova:**

**-**realizovali sa aktivity zamerané na rozvoj environmentálneho povedomia,

-utvárali sa základné hygienické a sociálno-kultúrne zručnosti vo vzťahu k životnému prostrediu,

-prebúdzal sa citový vzťah k prírode, k výtvorom ľudskej práce, k ľuďom samotným,

-poskytovali sa základné poznatky o správnom a nesprávnom vzťahu a správaní sa človeka k životnému prostrediu,

-využívali sa všetky formy komunikácie na vyjadrenie skúseností s ochranou prírody,

-spoločným ochraňovaním prírody ovplyvňovalo správanie iných,

-organizovali sa s deťmi rôzne podujatia, nadštandardné výchovno-vzdelávacie aktivity na základe plánu práce školy, školského vzdelávacieho programu,

-využíval sa školský dvor, blízke okolie ako edukačné prostredie MŠ na poznávanie okolitého sveta, prírody a realizáciu environmentálnych, pohybových a zdravotných aktivít.

**b) Zdravotná výchova:**

**-**spoločnými pohybovými aktivitami v prírode sme ovplyvňovali budovanie zdravého životného štýlu aj u iných,

-pri pobyte vonku sme zabezpečovali aktivity zamerané na pohybovú zdatnosť. Dbali na pravidelnosť zdravotných cvičení,

-využívali sme školský dvor, blízke okolie ako edukačné prostredie MŠ na realizáciu zdravotných a pohybových aktivít.

Realizovali aktivity zamerané na dostatok voľného času pre pohyb na čerstvom vzduchu,

-poskytovali sme deťom doplnkové aktivity zamerané na uplatnenie zdravého životného štýlu,

-do hygienických návykov sme začlenili aj dodržiavanie dentálnej hygieny, učili deti základným hygienickým návykom, seba obslužným činnostiam,

-deti sa vzdelávali v oblasti zdravej výživy -zdravé potraviny,

-pri edukačných aktivitách sme vyzdvihovali jedinečnosť dieťaťa, podporovali jeho sebahodnotenie i vzájomné hodnotenie ostatných, dali mu priestor na vlastný názor, poskytovali dostatočné množstvo informácií, ktoré poslúžia na rozvoj detskej osobnosti.

**11. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

SWOT analýza -evalvácie kvality materskej školy 2020/2021

**a) Kvalita výchovno-vzdelávacej činnosti**

**Silné stránky:**

Školský vzdelávací program, prepojenie s koncepčnými zámermi školy a úroveň jeho realizácie, metódy a formy práce, participácia pedagogického zboru na jeho tvorbe, odbornosť, profesionalita jeho spracovania,

-proces plánovania a aplikácie VVČ,

-flexibilita pedagógov a uplatňovanie inovácií vo VVČ,

-dodržiavanie a ochrana práv dieťaťa,

-vysoká úroveň pripravenosti detí, rozvoj osobnosti dieťaťa, rozvoj komunikačných schopností a logického myslenia, pracovných zručností, pohybových schopností,

-kladné ohlasy ZŠ na prípravu detí v predprimárnom vzdelávaní,

-pozitívne výsledky výchovno-vzdelávacej práce školy,

-výsledky dosahované v rámci školských, mimoškolských aktivít,

-dostatočný priestor na individuálnu a skupinovú prácu s deťmi,

-vytváranie priestoru pre zážitkové učenie, rozvoj predčitateľskej gramotnosti, digitálnych zručností,

-kreativita a tvorivosť učiteliek pri motivácii, príprave prostredia.

**Slabé stránky:**

Využívanie opotrebovaných učebných pomôcok.

**Príležitosti**: Aplikácia interaktívnych vyučovacích metód, výmena pedagogických skúseností na otvorených hodinách, možnosť širokej profilácie v ŠkVP.

**Riziká:**

Nedostatok finančných prostriedkov na zakúpenie pomôcok a prijatie pedagogických síl.

**b) Kvalita riadenia**

**Silné stránky:**

Právna subjektivita,

-profilácia školy, hodnoty, vízie a ciele – prenos a uplatňovanie v podmienkach školy

-informačný systém,

-evalvačné a kontrolné mechanizmy –funkčnosť, ciele, spätnoväzbová realizácia,

-imidž školy,

-odborné a ľudské kompetencie zamestnancov, štýl riadenia, tímová práca,

-transparentnosť a efektívnosť hospodárenia.

**Slabé stránky:**

Záujem učiteliek na rozhodovacom procese.

**Príležitosti:** Prezentácia školy, výsledky a imidž školy.

**Riziká:** Administratívna vyťaženosť zamestnancov.

**c) Kvalita ľudských zdrojov**

Silné stránky: 100 % kvalifikovanosť zamestnancov, profesijný rast, vzdelávacie programy,

-funkcia triednych učiteliek, spolupráca s inými inštitúciami,

-starostlivosť o zamestnancov a deti, pracovná spokojnosť, uznanie a rešpektovanie práv,

-klíma školy, atmosféra, vzťahy,

-informačno-komunikačný servis, metodicko-poradenská činnosť,

-podmienky rozvíjania kariéry a sebarealizácie.

**Slabé stránky:**

-Zapájanie sa učiteliek do projektov s prínosom financií pre školu,

-aktivita niektorých učiteliek v samovzdelávaní, prehľad v oblasti legislatívy.

**Príležitosti:**

Vzdelávanie pedagogických zamestnancov,

-možnosť budovania kariérneho vzdelávania a zvyšovania odbornosti.

**Riziká:**

Pretrvávanie nesamostatnosti pri riešení zadaných úloh,

-nedostatok finančných prostriedkov

-nedostatočná motivácia finančným ohodnotením.

**d) Kvalita podmienok a charakteristika práce**

**Silné stránky:** Materiálno -technická základňa, jej údržba a modernizácia, hygienická vybavenosť, -priebežné, primerané vybavovanie učebným didaktickým a hrovým materiálom, svojpomocné zabezpečovanie podmienok, kreativita učiteliek, internet, počítače, kopírky.

-estetizácia, vybavenie interiéru a exteriéru,

-sociálna politika a osobná vybavenosť,/ sociálny fond/

-rešpektovanie práv zamestnancov,

-realizácia „Školský mliečny program“ a program „Ovocie a zelenina do škôl“.

**Slabé stránky**:

Zvyšovanie nákladov na prevádzku školy, nedostatok financií na obnovu učebných pomôcok,

-morálne a technicky zastarané učebné pomôcky,

-zdĺhavá vybavenosť školských jedálni, / strojové vybavenie, kuchynské potreby/.

**e) Kvalita prezentácie materskej školy**

**Silné stránky:** Prezentácia výsledkov školy na vytvorenom webovom sídle,

-vzťahy k verejnosti, propagácia MŠ navonok,

-účasť a umiestnenia sa na prehliadkach, súťažiach a olympiádach, informačný panel.

**Slabé stránky:** Nedostatočné finančné ohodnotenie pedagogických zamestnancov. **Príležitosti:** Prezentácia školy.

**Riziká:** Konkurenčné prostredie

**f) Kvalita spolupráce s partnermi**

**Silné stránky:** Rodina -škola -partneri –potreby, požiadavky, spolupráca, pomoc.

**Slabé stránky**: Zapájanie sa do projektov s prínosom financií pre školu,

-nedostatočný záujem zo strany rodičovskej verejnosti.

**Príležitosti:** Aktivity školy.

**Riziká:** Nezamestnanosť, sociálne postavenie rodičov, nepriaznivá ekonomická situácia v rodinách.

**12. Psychohygienické podmienky** detí sú rešpektované.

V materskej škole je zabezpečovaný pravidelný denný rytmus činností s možnosťou prispôsobovať ich organizáciu potrebám detí a aktuálnej situácii. **Práva dieťaťa** -boli rešpektované vo všetkých organizačných formách počas celého pobytu detí v MŠ.

**Do plánovania** školy bol aplikovaný Dohovor o právach dieťaťa. Poradenská činnosť bola pravidelne zabezpečovaná prostredníctvom individuálnych konzultácií i osvetou. Spolupráca s rodičmi je na veľmi dobrej úrovni.

**Materská škola aktívne spolupracovala** z inštitúciami: Rada školy, RZ, OU, Obecná knižnica, Múzeum a Kultúrne centrum južného Zemplína v Trebišove, Hvezdáreň Trebišov, ZUŠ, CPPP a P, CŠPP, RÚVZ, pediater.

V Hrani, dňa 27.08.2021 ...................................................... Mgr. Adriana Naďová,

riaditeľka ZŠ s MŠ